ગ્રામીણ અર્થતંત્રના નિષ્ણાત અને જાણીતા પત્રકાર પી. સાઈનાથનું આ વાક્ય સેવાકીય પ્રવૃત્તિઓ પર સીધું નિશાન તાકે છે. એનજીઓ (નોન ગવર્નમેન્ટલ ઓર્ગેનાઈઝેશન) હવે સામાન્ય લોકોમાં પણ જાણીતું નામ બન્યું છે. નોન ગવર્નમેન્ટલ ઓર્ગેનાઈઝેશન, નોન પ્રોફિટ ઓર્ગેનાઈઝેશન, સિવિલ સર્વિસ ઓર્ગેનાઈઝેશન કે થર્ડ સેક્ટર ઓર્ગેનાઈઝેશન તરીકે આવી સંસ્થાઓને ઓળખવામાં આવે છે. આવી સંસ્થાઓનું મુખ્ય કામ વિવિધ ક્ષેત્રોમાં સેવાકીય પ્રવૃત્તિઓ આદરીને લાભાર્થી વર્ગને મદદરૂપ થવાનું છે.